́ще у́бѡ сла́достію прельсти́вшеся, многоѡбра́знѣ согрѣши́хомъ: илѝ ме́рзкими похотьмѝ неполе́зными и вре́дными ѡбольсти́вшеся, препроводи́хомъ: а́ще гнѣ́вомъ и я́ростію подви́гшеся безслове́сною, кого̀ бра́та на́шего ѡскорби́хомъ: а́ще язы́комъ неизбѣ́жныхъ и стро́потныхъ, и крѣ́пкихъ сѣте́й ѡбъ̑я́хомся: а́ще ко́имъ чу́вствъ на́шихъ, илѝ всѣ́ми, во́лею илѝ нево́лею, вѣ́дуще илѝ не вѣ́дуще, ѿ восхище́нія, илѝ поуче́нія, безу́мнѡ поползо́хомся: а́ще же лука́выми по́мыслы и су́етными со́вѣсть ѡскверни́хомъ: а́ще ли ко́имъ други́мъ ѡ́бразомъ прегрѣши́хомъ, ѿ предпрія́тія и ѻбы́чая томи́ми ѕла́гѡ: простѝ на́мъ и ѡста́ви вся̂, всеще́дре, пребл҃же и многомлс̑тиве, и да́руй на́мъ про́чее бо́дрость и си́лу, во є́же твори́ти во́лю твою̀ бл҃гу, и бл҃гоуго́дну, и соверше́нну: да нощна́гѡ и мра́чнагѡ ѕла̀, свѣтови́днымъ покая́ніемъ премѣ́ншеся, и я́кѡ во днѝ бл҃гоѡбра́знѡ ходя́ще, и ѡчище́ни ѡбъ̑яви́мся чл҃вѣколю́бію твоему̀ недосто́йніи, воспѣва́юще тя̀ и велича́юще во вѣ́ки, ами́нь